

TELŠIŲ RAJONO SAVIVALDYBĖS
TARYBA

SPRENDIMAS
DĖL APLEISTO AR NEPRIŽIŪRIMO NEKILNOJAMOJO TURTO NUSTATYMO TVARKOS APRAŠO PATVIRTINIMO

2025 m. spalio 30 d. Nr. T1-368
Telšiai


Vadovaudamasi Nekilnojamojo turto mokesčio įstatymo  (2025 m. birželio 26 d. įstatymo Nr. XV-344 redakcija) 2 straipsnio 1 dalimi, 6 straipsnio 7 dalimi, Telšių rajono savivaldybės taryba  n u s p r e n d ž i a: 
.	Patvirtinti  Apleisto  ar  neprižiūrimo  nekilnojamojo turto nustatymo  tvarkos aprašą (pridedama). 
.	Nustatyti, kad šiuo sprendimu patvirtintas Apleisto ar neprižiūrimo nekilnojamojo turto  nustatymo tvarkos aprašas taikomas sudarant apleisto ar neprižiūrimo nekilnojamojo turto sąrašą, kuris galios 2026 ir vėlesnių metų mokestiniais laikotarpiais. 
.	Pripažinti  netekusiu  galios  Telšių  rajono  savivaldybės  tarybos 2020 m. birželio 25 d.  sprendimą Nr.T1-216 „Dėl apleisto ar neprižiūrimo nekilnojamojo turto nustatymo tvarkos aprašo patvirtinimo“.



Savivaldybės meras								Tomas Katkus

 SKYRIUS


.	Apleisto ar neprižiūrimo nekilnojamojo turto nustatymo tvarkos aprašas (toliau – Tvarkos
aprašas) reglamentuoja nekilnojamojo turto, kuris apleistas ar neprižiūrimas, nustatymą,  jo sąrašo sudarymo ir keitimo procedūras. Tvarkos aprašas parengtas vadovaujantis Lietuvos Respublikos nekilnojamojo turto mokesčio įstatymu, Lietuvos Respublikos statybos įstatymu, Lietuvos Respublikos aplinkos ministro 2016 m. gruodžio 30 d. įsakymu Nr.D1-971 patvirtintu Statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“. Tvarkos apraše vartojamos sąvokos atitinka Lietuvos Respublikos civiliniame kodekse, Lietuvos Respublikos nekilnojamojo turto mokesčio įstatyme, Lietuvos Respublikos statybos įstatyme ir kituose teisės aktuose apibrėžtas sąvokas.
.	Apleistas  ar  neprižiūrimas  nekilnojamasis  turtas – į   savivaldybės  teritorijoje   esančio
apleisto ar neprižiūrimo nekilnojamojo turto sąrašą įtrauktas nekilnojamasis turtas, kuris per statinių priežiūrą atliekančio viešojo administravimo subjekto nustatytą terminą nebuvo suremontuotas, rekonstruotas, kurio statyba neužbaigta Lietuvos Respublikos statybos įstatymo nustatyta tvarka ar kuris nebuvo nugriautas ir kurio naudotojas nevykdo Statybos įstatyme nustatytų statinių naudotojų ar statytojų (užsakovų) pareigų, susijusių su statinių priežiūra. Apleisto ar neprižiūrimo nekilnojamojo turto sąrašas (toliau – Sąrašas) kiekvienais metais tvirtinamas Telšių rajono savivaldybės (toliau – Savivaldybė) tarybos sprendimu.
.	Tvarkos apraše nurodytais atvejais asmenims, kurių nuosavybės teise valdomas nekilnojamasis turtas bus įrašomas arba įrašytas į Sąrašą ir kurie pagal Lietuvos Respublikos nekilnojamojo turto mokesčio įstatymą turi pareigą mokėti turto, įrašyto į Sąrašą, nekilnojamojo turto mokestį (toliau – Savininkas ar valdytojas), siųstina informacija papildomai paskelbiama Savivaldybės interneto svetainėje www.telsiai.lt.
.	Tvarkos aprašo tikslas – nustatyti Savivaldybės teritorijoje nekilnojamąjį turtą, kuris yra apleistas ar neprižiūrimas, įvertinti savininkų veiksmus dėl šių objektų naudojimo, priežiūros ir būklės gerinimo, taip pat apmokestinti pagal Savivaldybės tarybos sprendimais nustatytą nekilnojamojo turto mokesčio tarifą į Sąrašą nustatyta tvarka įrašytus objektus.

 SKYRIUS


.	Į Sąrašą įrašomas fizinių ir juridinių asmenų nekilnojamasis turtas, kuris Lietuvos Respublikos nekilnojamojo turto mokesčio įstatymo 4 straipsniu yra pripažįstamas mokesčio objektu (išskyrus fiziniams asmenims nuosavybės teise priklausančius ar jų įsigyjamus vienbučius, dvibučius, daugiabučius, įvairių socialinių grupių, gyvenamuosius (butus), mėgėjų sodų, garažų, gyvūnams auginti, žemės ūkio produkcijai tvarkyti, augalams auginti, pagalbinio ūkio, mokslo, religinių, asmeninio poilsio, viešojo poilsio paskirties pastatus (patalpas) ir inžinerinius statinius (įskaitant žuvininkystės statinius)) bei nepatenkantis į šio įstatymo 7 straipsnyje išvardytų nekilnojamojo turto mokesčiu neapmokestinamų objektų sąrašą ir atitinka šiuos kriterijus:
. per statinių priežiūrą atliekančio viešojo administravimo subjekto nustatytą terminą nebuvo suremontuotas, rekonstruotas ir kurio naudotojas nevykdo Statybos įstatyme nustatytų statinių naudotojų ar statytojų (užsakovų) pareigų, susijusių su statinių priežiūra;
. kurio statyba neužbaigta Lietuvos Respublikos statybos įstatymo nustatyta tvarka ar kuris nebuvo nugriautas ir kurio naudotojas nevykdo Statybos įstatyme nustatytų statinių naudotojų ar statytojų (užsakovų) pareigų, susijusių su statinių priežiūra;
. kurio naudotojas nevykdo Statybos įstatyme nustatytų statinių naudotojų ar statytojų (užsakovų) pareigų, susijusių su statinių priežiūra.
.	Iki kiekvienų metų birželio 1 d. Savivaldybės administracijos seniūnijos (toliau – Seniūnijos), savo teritorijoje nustato statinius ir patalpas, kurie galimai yra apleisti ar neprižiūrimi, sudaro jų preliminarius Sąrašus ir pateikia Savivaldybės administracijos Statybos ir urbanistikos skyriui (toliau – Statybos ir urbanistikos skyrius). 
.	Statybos ir urbanistikos skyriaus specialistas, atsakingas už statinių priežiūrą, iki kiekvienų metų rugsėjo 1 d. įvertina preliminariame sąraše esančius statinius ir apžiūrą fiksuoja techninės priežiūros patikrinimo aktu. Patikros metu nustačius, kad statinių naudotojai nevykdo Lietuvos Respublikos statybų įstatymo ir kituose Lietuvos Respublikos įstatymuose bei teisės aktuose nustatytų statinių techninės priežiūros ir naudojimo bei statinių saugos reikalavimų, techninės priežiūros patikrinimo aktus registruotu laišku ir/arba elektroniniu paštu (jeigu yra žinomas elektroninio pašto adresas) per 10 darbo dienų išsiunčia statinių naudotojams. 
.	Iki kiekvienų metų rugsėjo 15 d. Statybos ir urbanistikos skyrius statinių naudotojus apie ketinimą įrašyti jų nekilnojamąjį turtą į Sąrašą ir nekilnojamojo turto mokesčio tarifo šiam turtui nustatymą.
.	Statybos ir urbanistikos skyrius, sudarydamas Sąrašą, surenka šiuos duomenis  apie nekilnojamąjį turtą: adresą, pastato paskirtį, objekto unikalųjį numerį (jeigu žinomas), savininką ar valdytoją (jeigu žinomas), techninės priežiūros būklę (apleistas ar neprižiūrimas, nebuvo suremontuotas ar rekonstruotas, avarinis ir netvarkomas, sudegęs ir netvarkomas, statyba neužbaigta Lietuvos Respublikos statybos įstatymo nustatyta tvarka ar pan.) ir prideda Nekilnojamojo turto registro duomenų banko išrašus ir turimą vaizdinę medžiagą (nuotraukas, žemėlapius ir pan.).
.	Savininkas ar valdytojas gali per 30 kalendorinių dienų nuo pranešimo apie jų valdomo nekilnojamojo turto ketinimą įrašyti į Sąrašą išsiuntimo dienos pateikti Statybos ir urbanistikos skyriui dokumentus, įrodančius, kad nekilnojamasis turtas nėra apleistas ar neprižiūrėtas arba kad atitikimas yra sąlygotas vienos ar keleto šių aplinkybių:
. kompetentingos institucijos sprendimu yra nustatytas apribojimas disponuoti nekilnojamuoju turtu (išskyrus šio turto areštą, uždėtą jo savininkui ar valdytojui dėl neteisėtos veikos ir šio turto įkeitimą ar hipoteką) ir turtu negalima naudotis ar jį valdyti dėl teisėsaugos institucijų (ar kitų kompetentingų institucijų) atliekamo tyrimo ar sprendimo byloje, susijusioje su šiuo nekilnojamuoju turtu, įsiteisėjimo;
. dėl trečiųjų asmenų neteisėtų veiksmų nekilnojamasis turtas buvo suniokotas, šis faktas buvo konstatuotas kompetentingos institucijos ir nuo įvykio praėjo mažiau kaip šeši mėnesiai;
. nekilnojamojo turto savininkas ar valdytojas kreipėsi į kompetentingas institucijas dėl statybą leidžiančių dokumentų išdavimo nekilnojamajam turtui statyti, rekonstruoti, atnaujinti (modernizuoti), remontuoti, griauti, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų išdavimo arba teritorijų, kuriose yra nekilnojamasis turtas, planavimo ar projektavimo inicijavimo ir sąlygų šiems dokumentams rengti nustatymo ir nebuvo baigtas minėtų dokumentų derinimo procesas arba po atitinkamo sprendimo (išduoto statybą leidžiančio dokumento, specialiųjų architektūros reikalavimų, priimto Savivaldybės administracijos direktoriaus įsakymo dėl teritorijos planavimo ar žemės sklypų formavimo pertvarkymo organizavimo) priėmimo praėjo mažiau kaip šeši mėnesiai;
. turtas buvo įsigytas ne anksčiau kaip prieš vienerius metus iki šio nekilnojamojo turto įrašymo į Sąrašą patvirtinimo dienos.
. Statybos ir urbanistikos skyrius ne vėliau kaip iki kiekvienų metų lapkričio 10 d. pateikia Savivaldybės administracijos Finansų  skyriui (toliau – Finansų skyrius) apibendrintą Sąrašą.
. Finansų skyrius, gavęs Tvarkos aprašo 11 punkte nurodytą informaciją, ją apibendrina ir nustatyta tvarka parengia Savivaldybės tarybos sprendimo projektą dėl Sąrašo patvirtinimo. Savivaldybės taryba iki kiekvienų metų gruodžio 31 d. patvirtina Sąrašą, kuris taikomas sekančių metų mokestiniam laikotarpiui.

. Finansų skyrius ne vėliau kaip per 10 darbo dienų nuo Savivaldybės tarybos sprendimo priėmimo pateikia sprendimo kopiją Telšių apskrities valstybinei mokesčių inspekcijai ir paskelbia Savivaldybės interneto svetainėje www.telsiai.lt.
_______________________

